**Мой любімы жывапісец – Уладзімір Кірылавіч Гоманаў**

Калі любога чалавека спытаць пра яго любімую карціну або мастака, можна пачуць шмат імёнаў выдатных і таленавітых жывапісцаў і назваў карцін. Адным падабаюцца невялікія нацюрморты ці партрэты, іншым карціны на гістарычныя тэмы або марскія пейзажы. Кожная карціна выдатная па-свойму, і кожны мастак мае сваю аўдыторыю гледачоў, якія больш за ўсё цікавяцца менавіта яго карцінамі.

Сваім любімым жывапісцам лічу Уладзіміра Гоманава, заслужанага дзеяча мастацтваў БССР, творчасць якога фарміравалася ў канцы 50-х- пачатку 60-х гадоў. Вялікае значэнне ў жывапісу ён надаў шчырасці пачуццяў, дасканаламу вывучэнню жыцця. Прыроду лічыў першай, і, бадай што, адзінай сваёй настаўніцай. Мастак глыбока ўспрымаў запаветы перадвіжнікаў – шанаваць натуру як імпульс узнікнення карцін, вывучаць і знаходзіць у ёй нешта характэрнае, тыповае, раскрыць псіхалагічны стан сваіх герояў.

Нарадзіўся У.К. Гоманаў 2 лютага 1929 года ў горадзе Сянно Віцебскай вобласці. У 1956 годзе скончыў Мінскае мастацкае вычылішча. У 1962 годзе – Беларускі дзяржаўны тэатральна-мастацкі інстытут. Яго настаўнікамі былі вядомыя беларускія жывапісцы А.П. Мазалеў і В.К. Цвірка. Удзельнік шматлікіх мастацкіх выстаў.

Працаваў у жанрах сюжэтна-тэматычнай карціны, партрэта, пейзажа. Сярод яго твораў – карціны аб Вялікай Айчыннай вайне: ”Апошні бой. Канстанцін Заслонаў“(1965 год), ”На змену загіншўшых“ (1966 год), трыпціх аб Беларусі ”А хто там ідзе?“ (1969 год), партрэты…, лірычныя пейзажы.

З 1963 года выкладае ў Беларускім дзяржаўным тэатральна- мастацкім інстытуце.

Мастак шмат працаваў, пісаў творы, актыўна садзейнічаў стварэнню вясковых карцінных галерэй. У жыцці і творчасці ён заставаўся верным ідэалам маладосці… Майстар такога маштабу не можа адысці ў нябыт. Засталіся яго цудоўныя творы.

Плённая дзейнасць Уладзіміра Гоманава назаўсёды застанецца неад’емнай часткай сучаснага беларускага мастацтва і часткай скарбаў Сенненскай зямлі.

*Сірэнка Багдан,*

*аб’яднанне па інтарэсах”Творчы калейдаскоп“*

*ДУА ”Сярэдняя школа №2 г. Сянно*

*імя А.К. Касінцава“*